נוחתים מאוחר? ממריאים מוקדם? נדחתה הטיסה חזרה מהיער השחור? המלונות האלה יתאימו לכם במיוחד.
לינה בקרבת שדה תעופה מבטיחה שקט נפשי שמא תפספסו את הטיסה.
מלונות אלו מציעים מגוון חדרים בקרבת נמלי התעופה שמסביב ליער.בחלקם שירותי הסעה לנמל, דלפק 24 שעות ועוד שירותים המתאימים לטסים, חלקם בטרמינל וחלקם במרחק נסיעה סביר.
מלון קלאב הוטל איירפורט באזל בדירוג 4 כוכבים, שוכן באזור אלזס, בקרבת שדה התעופה של באזל. המלון חדש ובחדרים תמצאו גישה חופשית לאינטרנט אלחוטי מהיר, טלוויזיה בעלת מסך שטוח ומכונת קפה. במקום מסעדה הפתוחה לארוחות בוקר, צהריים וערב. חנייה פרטית בחינם זמינה במקום וכן ישנה אפשרות לשירות הסעות לשדה התעופה בתשלום. העיר באזל נמצאת כ-9 קילומטרים מהמלון. ארוחת בוקר קונטיננטלית מוגשת בתשלום, אך בחדרים ישנו מטבחון, אם תעדיפו להכין אוכל בעצמכם.
במלון ישנו מרכז בריאות ויופי, ספא הכולל בריכת שחייה מקורה, סאונה, חמאם וחדר כושר וכן ניתן להזמין טיפולי יופי – אל תשכחו להצטייד בבגדי ים.
במקום מסעדה טובה ובר מעוצב.
בחדרים ישנו מטבחון מאובזר בכיריים ומיקרוגל.
מלון איביס אירופורט מולהאוס באזל שוכן במיקום אידיאלי במרכז העיר סן לואיס (Saint Louis). המלון ממוקם במרחק של 10 דקות נסיעה בלבד מבאזל ומהנמל שלה, ומרציפי דריילאנדרק (Dreiländereck), מהם יוצא השייט על נהר הריין (Rhine). מיקום מרכזי ומרחק נסיעה קצר משדה התעופה יבטיח שהייה רגועה ונעימה.
המלון ממוקם כ-5 דקות נסיעה משדה התעופה.
כל החדרים במלון ממוזגים וכוללים טלוויזיה וחדר רחצה צמוד.
המלון מציע שירות הסעה מ/אל שדה התעופה ללא עלות.
מלון ג'ני בדירוג 3 כוכבים, שוכן קרוב לגבול השוויצרי ומציע חדרים משופצים, מרווחים ונוחים הכוללים גישה לאינטרנט אלחוטי בחינם. במקום מוגשת ארוחת בוקר בסגנון בופה. בנוסף קיימת במלון מסעדה המציעה מנות משתנות ואף מתאימות לילדים וטרקלין-בר (לאונג') שמגיש משקאות. לצד המלון גן יפה. חנייה בחינם זמינה במקום.
המלון ממוקם כעשר דקות נסיעה משדה התעופה.
במלון חדרים בגדלים שונים, באפשרותכם לבחור את גודל החדר המתאים לכם.
שימו לב כי יש להגיע עד השעה 21:00, אם ברצונכם להגיע לאחר מכן עליכם להודיע מראש על מנת לקבל את החדר.
מלון שטוקי (Hotel Stücki) הוא חלק ממרכז הקניות והפנאי שטוקי (Stücki), שברובע קליינהונינגן (Kleinhüningen). עם ההגעה האורחים מקבלים כרטיס Mobility Card לשימוש חופשי בתחבורה הציבורית.
תחנת החשמלית קליינהונינגן נמצאת במרחק של 5 דקות הליכה משם.
המלון שוכן על יד גני התערוכה מאסה בזל (Messe Basel).
>>>לחצו כאן לתמונות, ביקורות אורחים, פרטים נוספים והזמנה..
מלון וילה פלורנטינה הוא מלון קטן ואינטימי בדירוג 3 כוכבים, השוכן בווילה בת מאה שנה, ברובע ווסטאנד האלגנטי והנחמד. החדרים מרווחים ומעוצבים בסגנון טוסקני, וכוללים גישה לאינטרנט אלחוטי בחינם. בחלק מהחדרים ישנה מרפסת. במלון מוגשת ארוחת בוקר טובה בסגנון בופה.
-במרחק כעשר דקות הליכה תמצאו את גני התערוכה של העיר פרנקפורט וכן את בית האופרה הישן.
-המלון מציע גישה נוחה למרכזי קניות ולאתרים תיירותיים בעיר.
-קרוב למרכז העסקים של העיר.
מלון Motel One בדירוג 3 כוכבים, שוכן ברובע נידרראד (Niederrad), בין נמל התעופה של פרנקפורט למרכז העיר. החדרים לא גדולים, אך נקיים ונוחים וכוללים גישה לאינטרנט אלחוטי בחינם.
במלון טרקלין-בר (לאונג'), שבו מוגשת ארוחת הבוקר בסגנון בופה, וכן בר הפתוח 24 שעות ביממה. בלובי תמצאו רהיטי מעצבים. במלון חנייה פרטית.
המלון נמצא מספר דקות נסיעה בלבד ממרכז העיר פרנקפורט.
קיים שירות הסעות לשדה התעופה בתשלום.
המלון קרוב לכביש המהיר 5A.
מלון באיירישר הוף בדירוג 3 כוכבים, נמצא ברחוב הראשי של העיירה החביבה פרייזינג, מספר דקות הליכה מהקתדרלה של העיר, כ-15 דקות נסיעה משדה התעופה של מינכן. הבניין נבנה במאה התשע-עשרה ומציע חדרים גדולים, המעוצבים בסגנון קלאסי. במקום מוגשת ארוחת בוקר בסגנון בופה ומסעדה המציעה גם מנות בוואריות (אופייניות לאזור בוואריה).
מיקום טוב לנוחתים או לממריאים ממינכן.
ניתן לקבל שירות נסיעות מהמלון לשדה התעופה של מינכן.
כ-10 דקות הליכה מהמלון נמצאת תחנת רכבת, המובילה גם למינכן (כ-25 דקות נסיעה).
ניתן לשכור אופניים ולצאת לטיולי רכיבה באזור.
מלון דיימרווירט בדירוג 3 כוכבים, ממוקם בקרבת שדה התעופה של מינכן ומרכז הירידים של העיר. מציע חדרים מאובזרים הכוללים אינטרנט אלחוטי בחינם, טלוויזיה בעלת מסך שטוח וחניה זמינה בחינם. במקום מוגשת ארוחת בוקר בסגנון בופה וכן מסעדה טובה לארוחות צהריים וערב.
המלון מומלץ למשפחות עם ילדים.
במלון מסעדה מצוינת.
בקרבת המלון נמצאות בריכות תרמיות Therme Erding.
מלון וולקאם אין בדירוג 3 כוכבים, השוכן במיקום מצוין לנוחתים או לממריאים משדה התעופה של ציריך. במקום הסעות בחינם הלוך וחזור לשדה התעופה של ציריך ולאורחים שמגיעים במכונית קיימת אפשרות לחנייה בחינם. ארוחת בוקר מוגשת בסגנון בופה במסעדה שבבניין. במלון אינטרנט אלחוטי חינם. למשפחות עם ילדים מומלץ להתארח בחדרים הגדולים והמרווחים המותאמים לכך.
במקום שירות הסעות בחינם לשדה התעופה של ציריך.
אורחי המלון מקבלים הנחה בבריכת השחייה הציבורית בקלוטן.
במרחק הליכה תמצאו מגוון חנויות ומסעדות.
כ-250 מטרים מהמלון נמצאת תחנת רכבת ובה תוכלו לנסוע לציריך (כרבע שעה נסיעה).
מלון שטרנן אורליקון בדירוג 3 כוכבים, נמצא באזור שקט ונחמד, במיקום טוב ונוח לממריאים או לנוחתים בשדה התעופה של ציריך. החדרים נוחים ונקיים, בעלי רצפת פרקט, ותקבלו בחינם כפכפים. ברחבי המלון קיימת גישה חופשית לאינטרנט אלחוטי. במקום מוגשת ארוחת בוקר וקיימת בו מסעדה. מלון מומלץ למשפחות.
בקרבת המלון בתי קפה, מאפיות וחנויות.
כחמש דקות הליכה מהמלון נמצאת תחנת רכבת.
במלון בר הפתוח 24 שעות בימימה.
במלון פועלת מסעדה בשם Brasserie Ö.